Formandens beretning generalforsamling tennis/bordtennis 4. oktober 2023.

**Sommerens Tennis sæson:**Sommeren er gået stille og roligt.  
Der er kommet lidt flere medlemmer.   
Vi er øget fra 37 til 46 medlemmer.  
Juniorer 2  
unge 1  
seniorer 32  
familier 11

**Årets bordtennis:**I år har der været 27 medlemmer, fordelt med seniorer 20 og familier 7 personer.

I år har vi øget kontingentprisen fra 150 til 200 kr. og familier fra 300 til 350 kr. Gæst fra 20 til 25 kr.

Benny har efterlyst en turnering. Jeg har forgæves skrevet ud til medlemmerne om der var interesse for dette.

**Aktiviteter i tennis:**

**Standerhejsning 19. april:**Ud over bestyrelsen kom 7 medlemmer (en familie og 3 seniorer). Derudover kom der 4 som gerne ville prøve spillet.  
Vi mødtes til morgenkaffe. Yngste mand hejste det lille flag i klubhuset . Vi spillede lidt tennis, men banerne var for bløde så vi tromlede og spillede bordtennis og dart i stedet. En hyggelig dag.

**Træning og drop in:**Træning for juniorer og dop in har i år været på samme dag, torsdag.   
Bo startede med træning kl. 16 derefter drop in kl. 17 med Vibeke og Margit som tovholdere. Begge aktiviteter startede 4. maj.

Bo har gennemsnitligt trænet 6 juniorer. Det er gået rigtig godt, de unge mennesker har været meget dedikeret og gået til den med krum hals.

Drop in: I starten kom flere. Vi havde en forventning om, at de forældre der kom med børnene til træning ville fortsætte med drop in. De startede med det, men så blev det for meget. (Mad osv.). Vi havde også en udfordring med, at børnene kunne fortsætte med drop in. De tog hermed for meget opmærksomhed fra de voksne. Alt i alt har vi været tilfredse med aktiviteten.

**Åbent hus:**Blev afholdt 4. juni kl. 14.  
Det var dejligt vejr. Der kom 14 deltagere. Vi spillede ca. 1 ½ time. Al kage og sodavand blev spist og drukket.  
Super hyggeligt

**Afslutning:**Søndag den 10. september kl. 14.  
Der kom bestyrelsen og ikke flere.  
Vi havde en hyggelig eftermiddag, men savnede tilslutning.

**Tennis underlag:**

I årets løb har vi været ude og prøve div. spilleunderlag:  
Helsinge: kunststof.  
Helsingør: kunstgræs.  
Fredensborg: RedPlus.

Vi er enige om at anbefale enten kunststof eller kunstgræs til kommunen. Vi syntes ikke der er den store spillemæssige forskel fra disse underlag til den dyrere RedPlus.  
 RedPlus kræver mere vedligehold skal bl.a. vandes.  
Vi prioriterer, at få lys på banerne derudover vil det blive nemmere, at tilbyde skolen at benytte banerne ved enten kunststof eller kunstgræs.

Renovering/omlægning af tennisbanerne kom lige med nød og næppe med på årets budgetforhandling. Budgettet skal endelig falde på plads her i starten af oktober.  
Der er sat 1,6 mill af.

I sommerens løb (skolens ferie) fik vi ødelagt et borde/bænke sæt. Vi har sat borde/bænkene fast, idet vi ofte må hente dem rundt omkring i området. Måske har det være dette der har provokeret.